###### J e g y z ő k ö n y v

**Készült:** a Karcag Városi Önkormányzat Képviselő-testületének **2022. augusztus 16-án** megtartott **soron kívüli** üléséről(**2022/XIV. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Szepesi Tibor polgármester, Gyurcsek János alpolgármester. Molnár Pál, Dr. Kanász-Nagy László, Nagyné László Erzsébet, Dr. Pintér Zoltán, Karcagi‑Nagy Zoltán, Pánti Ildikó, Lengyel János, Andrási András képviselők

Rózsa Sándor jegyző, Dr. Czap Enikő aljegyző, Dr. Bukács Annamária irodavezető, Dr. Kapitány Csilla jogi és gazdasági koordinátor, Szabóné Bóka Réka irodavezető, Szabóné Fábián Éva humánpolitikai ügyintéző, Gulyás Ferencné a Madarász Imre Egyesített Óvoda intézményvezetője, Harsányi Lajos a Hirmondó munkatársa, Pengő Ferenc Karcag Televízió ügyvezetője, Donkó Gábor informatikus, Kovács Mária szervezési ügyintéző, Kompanekné Sánta Mária szervezési ügyintéző-jegyzőkönyvvezető

**Távolmaradását bejelentette:** Kozma Dániel képviselő, Sári Kovács Szilvia alpolgármester

**Szepesi Tibor polgármester:** Köszöntötte a képviselő-testület tagjait, a meghívottakat.

## Szerettel köszöntötte Krosno Odrzaňskie alpolgármesterét, aki épp Karcagon tölti szabadidejét családjával.

A jelenléti ív alapján megállapította, hogy 10 képviselő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változtatással, hogy az alábbi pótnapirendi pontok kerüljenek felvételre:

|  |  |
| --- | --- |
| **6. pótnapirendi pont:** | Javaslat a „Szociális célú városrehabilitáció” pályázaton való részvételre  Előadó: Szepesi Tibor polgármester |
| **7. pótnapirendi pont:** | Javaslat a „Szociális célú városrehabilitáció (ESZA+)” pályázaton való részvételre  Előadó: Szepesi Tibor polgármester |

Először a módosító indítvány elfogadásáról kell dönteni.

Aki egyetért, kézfeltartással jelezze!

**A képviselő-testület döntése:** 10 igen szavazat, nemleges szavazat, tartózkodás nem volt

**Szepesi Tibor polgármester:** Megkérdezte, hogy van-e valakinek további napirendi javaslata?

További napirendi javaslat nem hangzott el.

**Szepesi Tibor polgármester:** Ismertette a teljes napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a gyermekétkeztetés térítési díjainak megállapításáról szóló 20/2021. (VII.09.) önkormányzati rendelet módosítására | Rózsa Sándor jegyző |
| 1. Javaslat a Madarász Imre Egyesített Óvoda alapító okiratának módosítására | Szepesi Tibor polgármester |
| 1. Javaslat a Madarász Imre Egyesített Óvoda „Zöld Óvoda” és „Örökös Zöld Óvoda” cím elnyeréséről szóló pályázaton való részvételre | Gulyás Ferencné intézményvezető |
| 1. Javaslat az egyes önkormányzati feladatoknak a Karcag Kincse Rendezvényszervező Nonprofit Kft. részére történő átadásáról szóló 38/2021. (II.26.) „kt.” sz. határozat kiegészítésére | Szepesi Tibor polgármester |
| 1. Javaslat a KVG Kft. ügyvezetőjének megbízására | Szepesi Tibor polgármester |
| 1. Javaslat a „Szociális célú városrehabilitáció” pályázaton való részvételre | Szepesi Tibor polgármester |
| 1. Javaslat a „Szociális célú városrehabilitáció (ESZA+)” pályázaton való részvételre | Szepesi Tibor polgármester |

Szavazásra tette fel a teljes napirendet. Aki azzal egyetért, jelezze.

**A képviselő-testület döntése:** 10 igen szavazat, nemleges szavazat, tartózkodás nem volt

**178/2022. (VIII.16.) „kt.” sz. h a t á r o z a t**

**a Karcag Városi Önkormányzat Képviselő-testülete 2022. augusztus 16-ai ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:** Javasolta, hogy az **5. napirendi pontot** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés a) és c pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 10 igen szavazat, nemleges szavazat, tartózkodás nem volt.

**179/2022. (VIII.16.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **az 5. napirendi pontot** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) és c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Szepesi Tibor polgármester:** Bejelentette, hogy napirend előtti kérdések feltevésére van lehetőség. Megkérdezte, hogy van-e valakinek napirend előtti kérdése, javaslata.

Napirend előtti kérdés és javaslat nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a gyermekétkeztetés térítési díjainak megállapításáról szóló 20/2021. (VII.09.) önkormányzati rendelet módosítására |

**Szepesi Tibor polgármester:** A napirend tartalmazza azokat a fontosabb változásokat, melyek mindenképpen szükségesek ahhoz, hogy a következő időszakban zökkenőmentesen tudják megállapítani a térítési díjakat. Vitára bocsátotta a napirendet.

Kérdés, hozzászólás van-e?

**Karcagi-Nagy Zoltán képviselő, a Pénzügyi és Fejlesztési Bizottság elnöke:** A bizottság megtárgyalta a napirendet, támogatta és a képivselő-testületnek elfogadásra javasolta, mivel a megemelkedett energia és nyersanyag árak indokolttá teszik.

**Dr. Kanász-Nagy László képviselő, az Ügyrendi és Jogi Bizottság elnöke:** A bizottság megtárgyalta a napirendi pontot és egyhangúan támogatta, a képviselő-testületnek elfogadásra javasolta.

További kérdés, észrevétel nem hangzott el.

**Szepesi Tibor polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének

**20/2022. (VIII.17.) önkormányzati rendelete**

**a gyermekétkeztetés térítési díjainak megállapításáról szóló 20/2021. (VII.09.) önkormányzati rendelet módosításáról**

Karcag Városi Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 21-21/C és 151.§ (2f) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1. §** A gyermekétkeztetés térítési díjainak megállapításáról szóló 20/2021. (VII.09.) önkormányzati rendelet (a továbbiakban: Rendelet) 2. § (2) bekezdése hatályon kívül helyezésre kerül.

**2. §** (1) A Rendelet 1. melléklete helyébe jelen rendelet 1. melléklete lép.

(2) A Rendelet 2. sz. melléklete hatályon kívül helyezésre kerül.

**3. §** Ez a rendelet 2022. szeptember 1. napján lép hatályba és az azt követő napon hatályát veszti.

K a r c a g, 2022. augusztus 11.

|  |  |
| --- | --- |
|  |  |
| **(: Szepesi Tibor :)** | **(: Rózsa Sándor :)** |
| polgármester | jegyző |

*1. melléklet*

**A gyermekétkeztetés intézményi térítési díja**

|  |  |  |
| --- | --- | --- |
| **3-6 éves korig Térítési díj   (nettó)** | | **Ételallergiás térítési díj  (nettó)** |
| tízórai | 130.-Ft/fő/nap | 168.-Ft/fő/nap |
| ebéd | 335.-Ft/fő/nap | 436.-Ft/fő/nap |
| uzsonna | 98.-Ft/fő/nap | 128.-Ft/fő/nap |
| **6-10 éves korig (alsó tagozat)** | |  |
| reggeli | 178.-Ft/fő/nap | 231.-Ft/fő/nap |
| tízórai | 125.-Ft/fő/nap | 162.-Ft/fő/nap |
| ebéd | 429.-Ft/fő/nap | 558.-Ft/fő/nap |
| uzsonna | 105.-Ft/fő/nap | 137.-Ft/fő/nap |
| vacsora | 209.-Ft/fő/nap | 273.-Ft/fő/nap |
| **10-14 éves korig (felső tagozat)** | |  |
| reggeli | 257.-Ft/fő/nap | 334.-Ft/fő/nap |
| tízórai | 133.-Ft/fő/nap | 173.-Ft/fő/nap |
| ebéd | 463.-Ft/fő/nap | 607.-Ft/fő/nap |
| uzsonna | 120.-Ft/fő/nap | 155.-Ft/fő/nap |
| vacsora | 320.-Ft/fő/nap | 415.-Ft/fő/nap |
| **14-18 éves korig szakiskolában, illetve középiskolában tanulók** | |  |
| reggeli | 259.-Ft/fő/nap | 336.-Ft/fő/nap |
| tízórai | 133.-Ft/fő/nap | 173.-Ft/fő/nap |
| ebéd | 523.-Ft/fő/nap | 677.-Ft/fő/nap |
| uzsonna | 119.-Ft/fő/nap | 155.-Ft/fő/nap |
| vacsora | 321.-Ft/fő/nap | 416.-Ft/fő/nap |

**Á L T A L Á N O S I N D O K O L Á S**

A gyermekétkeztetés tekintetében jelenleg is alkalmazott nyersanyag normák és rezsi költség 2022. január 1-től kerültek meghatározásra.

A folyamatosan tapasztalható, költségeket befolyásoló külső tényezők miatt a jelenleg érvényben lévő nyersanyag norma és rezsi költségek alapján történő finanszírozás már nem biztosítja kigazdálkodható módon a közétkeztetés előírások szerinti ellátását.

A szolgáltatók kérelmét megvizsgálva, az utolsó módosítás óta bekövetkezett költségnövekedések indokolttá teszik a nyersanyag norma óvodás korcsoportban történő 20 %-os, valamint iskolás korcsoportokban történő 10 %-os emelését.

A szolgáltatókkal történt egyeztetést követően a gyermekétkeztetés rezsiköltségének összegéről a továbbiakban az Önkormányzat a rendelkezésre álló költségvetési források figyelembe vételével rendelet módosítás nélkül állapodik meg a szolgáltatókkal.

A koronavírus-világjárvány nemzetgazdaságot érintő hatásának enyhítése érdekében a helyi önkormányzat által nyújtott szolgáltatásért, végzett tevékenységért megállapított díjra vonatkozóan 2022. június 30-ig díjemelési tilalom volt érvényben, melyre való tekintettel az előző étkezési norma emelés során a térítési díj emelésére nem volt lehetősége az Önkormányzatnak. Ezen határidő elteltével azonban, jelen módosítással a térítési díj emelése is elvégezhető.

A folyamatosan tapasztalható áremelkedések miatt a gyermekétkeztetés norma költségének és térítési díjának emelése indokolt 2022. szeptember 1-től.

**R É S Z L E T E S I N D O K O L Á S**

1. **§ -hoz**

A gyermekétkeztetés rezsiköltség meghatározásának hatályon kívül helyezéséről rendelkezik.

1. **§ -hoz**

Mellékletek változásáról és hatályon kívül helyezéséről rendelkezik.

1. **§ -hoz**

A rendelet hatályba lépéséről rendelkezik.

|  |  |
| --- | --- |
| **2. napirendi pont:** | Javaslat a Madarász Imre Egyesített Óvoda alapító okiratának módosítására |

**Szepesi Tibor polgármester:** Az alapító okirat módosítása, ahogy a javaslatban is le van írva, a napi munka szervezése miatt szükséges, illetve azok az önkormányzati döntések, amelyek az előző képviselő-testületi ülésen kerültek elfogadásra szükségessé teszik azt, hogy az alapító okirat módosításra kerüljön. Vitára bocsátotta a napirendet.

Kérdés, hozzászólás van-e?

**Dr. Pintér Zoltán képviselő, az Oktatási, Kulturális és Sportbizottság elnöke:** A bizottság a szóban forgó, illetve a következő 3. napirendi pontot is megtárgyalta, megvitatta és mindkét napirendet egyhangúan támogatta, a képviselő-testületnek elfogadásra javasolta.

További kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**180/2022. (VIII.16.)"kt." sz. határozat**

**a Madarász Imre Egyesített Óvoda alapító okiratának módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában, a Magyarország helyi önkormányzatairól szóló 2011. évi CLXXXIX. törvény 10. § 1. pontjában, az államháztartásról szóló 2011. évi CXCV. törvény 8/A. § (2)  bekezdése és az államháztartásról szóló törvény végrehajtásáról szóló 368/2011. (XII.31.) Korm. rendelet 5. §-ban foglalt feladatkörében eljárva az alábbiak szerint dönt:

1. A Képviselő-testület a Madarász Imre Egyesített Óvoda alapító okiratának módosításáról szóló módosító okiratot jelen határozat melléklete szerint elfogadja.
2. A Képviselő-testület felhatalmazza Szepesi Tibor polgármestert az alapító okiratot módosító okirat aláírására.
3. Az alapító okiratot módosító okiratot meg kell küldeni a Magyar Államkincstárnak.

Felelős: Költségvetési és Adó Iroda, Költségvetési csoport

Határidő: döntést követő 8 napon belül

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési és Adó Iroda, helyben
4. Karcagi Polgármesteri Hivatal Aljegyzői Iroda, helyben
5. Madarász Imre Egyesített Óvoda, 5300 Karcag, Táncsics krt. 17.

**180/2022. (VIII.16.) „kt.” sz. határozat melléklete**

Okirat száma: ……….

Módosító okirat

**A Madarász Imre Egyesített Óvoda Karcag Városi Önkormányzat Képviselő-testülete által 2021. november 5. napján kiadott PH/167-110/2021. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – a …/2022. (…..) számú Képviselő-testületi határozatra figyelemmel – a következők szerint módosítom:**

1. **Az alapító okirat 1.3.2. pontjának táblázatában a 2. számú telephely törlésre kerül, a további szerkezeti egységek számozásának értelemszerű megváltozásával:**

|  |  |  |
| --- | --- | --- |
| „2 | Madarász Imre Egyesített Óvoda Jókai utcai óvodája | 5300 Karcag, Jókai utca 13.” |

1. **Az alapító okirat 2. pontjának címe az alábbiak szerint változik:**

**„2. A költségvetési szerv  
alapításával és megszűnésével összefüggő rendelkezések”**

1. **Az alapító okirat 3. pontjának címe az alábbiak szerint változik:**

**„3. A költségvetési szerv irányítása, felügyelete”**

1. **Az alapító okirat 6.2. pontjának táblázatában a 2. számú tagintézmény törlésre kerül, a további szerkezeti egységek számozásának értelemszerű megváltozásával:**

|  |  |  |
| --- | --- | --- |
| „2 | Madarász Imre Egyesített Óvoda Jókai utcai óvodája | 5300 Karcag, Jókai utca 13.” |

1. **Az alapító okirat 6.3. pontjának táblázatában a 3. számú feladatellátási hely törlésre kerül, a további szerkezeti egységek számozásának értelemszerű megváltozásával:**

|  |  |  |  |  |
| --- | --- | --- | --- | --- |
| „3 | Madarász Imre Egyesített Óvoda Jókai utcai óvodája | óvodai nevelés |  | 50” |

1. **Az alapító okirat 6.4. pontjának táblázatában a 3. pontja törlésre kerül, a további szerkezeti egységek számozásának értelemszerű megváltozásával:**

|  |  |  |  |  |
| --- | --- | --- | --- | --- |
| „3. | 5300 Karcag, Jókai utca 13. | 4086/2 | használati jog | óvoda” |

Jelen módosító okiratot 2022. szeptember 1. napjától kell alkalmazni.

Kelt: Karcag, „időbélyegző szerint”

P.H.

Szepesi Tibor polgármester

|  |  |
| --- | --- |
| **3. napirendi pont:** | Javaslat a Madarász Imre Egyesített Óvoda „Zöld Óvoda” és „Örökös Zöld Óvoda” cím elnyeréséről szóló pályázaton való részvételre |

**Szepesi Tibor polgármester:** Többször szavaztak már ehhez hasonló pályázat benyújtásáról a Madarász Imre Egyesített Óvoda részéről. Nagyon sikeresek voltak az előző pályázatok is, hiszen sok Zöld Óvoda és Örökös Zöld Óvoda címmel rendelkeznek már a karcagi tagintézmények, amely mutatja az ott folyó munkát. Bízik abban, hogy a képviselő-tetület is úgy gondolja, hogy a további pályázatok benyújtásához mindenképpen adják meg a lehetőséget a zökkenőmentes munka folytatásához. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**181/2022. (VIII.16.) „kt.” sz. h a t á r o z a t**

**a Madarász Imre Egyesített Óvoda „Zöld Óvoda” és „Örökös Zöld Óvoda” cím elnyeréséről szóló pályázaton való részvételről**

A Karcag Városi Önkormányzat Képviselő-testülete az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

Egyetért és támogatja, hogy a **Madarász Imre Egyesített Óvoda Kinizsi utcai óvoda** nyertes pályázat esetén a **„Zöld Óvoda” címet viselje és a Táncsics krt. 17. sz. – Székhely óvoda az „Örökös Zöld Óvoda" címet viselje**.

Felelős: Gulyás Ferencné intézményvezető

Határidő: 2022. szeptember 5.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcagi Polgármesteri Hivatal Igazgatási és Szociális Iroda, helyben
7. Gulyás Ferencné intézményvezető, 5300 Karcag, Táncsics krt. 17.

|  |  |
| --- | --- |
| **4. napirendi pont:** | Javaslat az egyes önkormányzati feladatoknak a Karcag Kincse Rendezvényszervező Nonprofit Kft. részére történő átadásáról szóló 38/2021. (II.26.) „kt.” sz. határozat kiegészítésére |

**Szepesi Tibor polgármester:** A napi munkának a szervezése teszi szükségessé azt, hogy módosításra kerüljön a megkötött szerződés, a különböző feladatok átadásáról a Karcag Kincse Rendezvényszervező Nonprofit Kft. részére, hiszen egyfajta kulturális, szervező munkát is végez a Kft. Ennek a módosításáról szól az írásos anyag is. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Szakbizottság is támogatta napirendet. Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**182/2022. (VIII.16.) „kt.” sz. határozat**

**Az egyes önkormányzati feladatoknak a Karcag Kincse Rendezvényszervező Nonprofit Kft. részére történő átadásáról szóló 38/2021. (II.26.) „kt.” sz. határozat kiegészítéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (6) bekezdésében biztosított jogkörében eljárva *az egyes önkormányzati feladatoknak a Karcag Kincse Rendezvényszervező Nonprofit Kft. részére történő átadásáról szóló 38/2021. (II.26.) „kt.” sz. határozatát (a továbbiakban: Határozat)* az alábbiak szerint egészíti ki:

1. *A Határozat 1.) pontja az alábbi d) alponttal egészül ki:*

„d) a tevékenységi köreihez illeszkedve, a polgármester egyedi utasítása alapján minden olyan önkormányzati feladatot, mely nem tartozik kizárólagosan önkormányzati költségvetési szerv vagy önkormányzati tulajdonban álló másik gazdasági társaság feladatkörébe.”

1. A Képviselő-testület felhatalmazza Karcag Városi Önkormányzat Polgármesterét a Karcag Városi Önkormányzat és a Karcag Kincse Rendezvényszervező Nonprofit Kft. között 2021.  február 26. napján megkötött Feladat-ellátási szerződésnek a jelen határozat 1.) pontja szerinti módosításának aláírására azzal, hogy jelen határozat visszamenőleg 2022. április 20.  apján lép hatályba.
2. A Határozat egyéb rendelkezései változatlan tartalommal érvényben maradnak.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: azonnal

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési és Adó Iroda
4. Karcagi Polgármesteri Hivatal Jegyzői Iroda, Gazdálkodási és Kistérségi Csoport, helyben
5. Karcagi Polgármesteri Hivatal Aljegyzői Iroda, Szervezési Csoport, helyben
6. Karcagi Polgármesteri Hivatal Jegyzői Iroda, jogi és gazdasági koordinátor, helyben
7. Karcag Kincse Nonprofit Kft. - dr. Fazekas Gábor Gyula ügyvezető (5300 Karcag, Kossuth tér 14.)

**Szepesi Tibor polgármester:** Bejelentette, hogy az 5. napirendi pont tárgyalásánál zárt ülést rendel el.

Tájékoztatta a jelenlévőket, hogy az Mötv. 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal ügyintézője szólni fog.

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Szepesi Tibor polgármester:** Bejelentette, hogy a zárt ülés megtárgyalásának a végére értek, a testület nyilvános ülés keretében folytatja munkáját.

|  |  |
| --- | --- |
| **6. napirendi pont:** | Javaslat a „Szociális célú városrehabilitáció” pályázaton való részvételre |

**Szepesi Tibor polgármester:** Az írásos anyag tartalmazza, hogy kiírásra kerültek különböző pályázatok, melynek a következő és azt követő napirend is része, hiszen összefügg a két pályázat. Az első része a tárgyi eszköz beruházás pályázat, amelyet szeretnének benyújtani. Erre szeretne az önkormányzat 178 MFt értékben pályázatot benyújtani, amely 100 %-os támogatottságú. Véleménye szerint mindenképpen élni kell ezzel a lehetőséggel. Vitára bocsátotta a napirendet. A szakbizottság támogatta a napirendet.

Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**184/2022. (VIII. 16.) ,,kt.” sz. h a t á r o z a t**

**a „Szociális célú városrehabilitáció” pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) „Szegregátumok rehabilitációja Karcagon II. ütem” címmel pályázatot nyújt be 178 millió Ft vissza nem térítendő, 100 %-os támogatási intenzitású támogatás elnyerésére. A pályázat benyújtására a Terület- és Településfejlesztési Operatív Program keretében kiírt „Szociális célú városrehabilitáció” című TOP\_Plusz-1.2.2-21 kódszámú pályázati felhívás alapján kerül sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 178 millió forint, a 2022. évi költségvetési rendelet módosításakor beépítésre kerül a tervezetbe.
3. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felhatalmazza a Karcag Városi Önkormányzat Polgármesterét, hogy a mellékelt Támogatói Nyilatkozatot kiadja.
5. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka irodavezető

Határidő: 2022. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Aljegyzői Iroda, helyben
4. Karcagi Polgármesteri Hivatal Költségvetési és Adó Iroda
5. Karcagi Többcélú Kistérségi Társulás, Karcag Kincse Nonprofit Kft. által
6. Karcag Kincse Nonprofit Kft. - dr. Fazekas Gábor Gyula ügyvezető (5300 Karcag, Kossuth tér 14.)

|  |  |
| --- | --- |
| **7. napirendi pont:** | Javaslat a „Szociális célú városrehabilitáció (ESZA+)” pályázaton való részvételre |

**Szepesi Tibor polgármester:** Ősszefügg a két pályázat. Ez a szociális jellegű programoknak a megszervezése. Erre is szeretnének benyújtani pályázatot, amely szintén 100 %-os támogatású és100 MFt összeget jelent. Kérdés, hozzászólás van-e?

Kérdés, észrevétel nem hangzott el.

**Szepesi Tibor polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**185/2022. (VIII. 16.) ,,kt.” sz. h a t á r o z a t**

a **„Szociális célú városrehabilitáció (ESZA+)” pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) „A közösségi és egyéni szintű társadalmi integráció feltételeinek megteremtése Karcagon” címmel pályázatot nyújt be 100 millió Ft vissza nem térítendő, 100 %-os támogatási intenzitású támogatás elnyerésére. A pályázat benyújtására a Terület- és Településfejlesztési Operatív Program keretében kiírt „Szociális célú városrehabilitáció (ESZA+)”című TOP\_Plusz-3.1.2-21 kódszámú pályázati felhívás alapján kerül sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 100 millió forint, a 2022. évi költségvetési rendelet módosításakor beépítésre kerül a tervezetbe.
3. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felhatalmazza a Karcag Városi Önkormányzat Polgármesterét, hogy a mellékelt Támogatói Nyilatkozatot kiadja.
5. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési irodavezető

Határidő: 2022. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Aljegyzői Iroda, helyben
4. Karcagi Polgármesteri Hivatal Költségvetési és Adó Iroda
5. Karcagi Többcélú Kistérségi Társulás, Karcag Kincse Nonprofit Kft. által
6. Karcag Kincse Nonprofit Kft. - dr. Fazekas Gábor Gyula ügyvezető (5300 Karcag, Kossuth tér 14.)

**Szepesi Tibor polgármester:** Bejelentette, hogy a napirendek megtárgyalásának a végére értek.

Ismertette, hogy legközelebb,

**2022. augusztus 19-én (pénteken) 10 órakor ünnepi önkormányzati ülésre kerül sor,**

**majd munkaterv szerint**

**2022. szeptember 29-én (csütörtökön) 15 órai**

kezdettel ülésezik a képviselő-testület.

Megkérdezte, hogy van-e valakinek napirendi javaslata erre az ülésre?

Napirendi javaslat nem hangzott el.

Megjegyezte, hogy pályázat benyújtása miatt, ezt megelőzően valószínű, hogy tartani kell soron kívüli képviselő-testületi ülést.

**Szepesi Tibor polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  |  |
| **(: Szepesi Tibor :)** | **(: Rózsa Sándor :)** |
| polgármester | jegyző |